sagorsarker/bangla-wikipedia huggingface dataset:
নৌবাহিনী কলেজ, ঢাকা

নৌবাহিনী কলেজ, ঢাকা ঢাকায় বাংলাদেশ নৌবাহিনী কর্তৃক পরিচালিত একটি উচ্চমাধ্যমিক শিক্ষাপ্রতিষ্ঠান। প্রতিষ্ঠানটি মিরপুর-১৪ নং সেকশনে নাবিক কলোনি সংলগ্ন অত্যন্ত সুশৃঙ্খল ও মনোরম পরিবেশে অবস্থিত।
নৌবাহিনী কলেজ, ঢাকা ২১ ফেব্রুয়ারি ১৯৭৮ সালে ফাহমিদা ক্যান্টনমেন্ট স্কুল হিসাবে যাত্রা শুরু করে। এটি ১৯৮২ সালে বাংলাদেশ নৌবাহিনী (বিএন) স্কুল ঢাকা-য় রূপান্তরিত হয়। ১৯৯৬ সালের জুলাইয়ে বাংলাদেশ নৌবাহিনী (বিএন) কলেজ ঢাকা পৃথক শিক্ষাপ্রতিষ্ঠান হিসেবে প্রতিষ্ঠিত হয়। নৌবাহিনী সদরদপ্তরের নির্দেশনা অনুযায়ী, ১৯৯৮ সালের অক্টোবরে বাংলাদেশ নৌবাহিনী (বিএন) স্কুল ঢাকা এবং বাংলাদেশ নৌবাহিনী (বিএন) কলেজ ঢাকা একক শিক্ষাপ্রতিষ্ঠান হিসাবে বাংলাদেশ নৌবাহিনী কলেজ, ঢাকা বা বিএন কলেজ, ঢাকা নামে যাত্রা শুরু করে। ২০২২ সালের এপ্রিল মাসে কলেজটির নাম পুনরায় পরিবর্তন করে নৌবাহিনী কলেজ, ঢাকা রাখা হয়। 
৩০টি কম্পিউটার ও মাল্টিমিডিয়া প্রজেক্টর দ্বারা সজ্জিবত। নিয়মিত হাতে কলমে শিক্ষার্থীদের ব্যবহারিক ক্লাসের সুবিধা সংবলিত। হালনাগাদ বইপত্রসহ লাইব্রেরির ব্যবস্থা আছে। লাইব্রেরিতে বইয়ের সংখ্যা ৮,০০০ উপরে। শিক্ষার্থী পরিবহনের জন্য ৪টি বাস সাভিসের ব্যবস্থা আছে।
প্রতিষ্ঠানে ১ম শ্রেণি হতে দ্বাদশ শ্রেণি পর্যন্ত পাঠদান করা হয়। ৬ষ্ঠ শ্রেণি হতে দ্বাদশ শ্রেণি পর্যন্ত প্রভাতি শাখা ও ১ম হতে ৫ম শ্রেণি পর্যন্ত দিবা শাখা ক্লাস কার্যক্রম চালু আছে। প্রভাতি শাখায় ৬ষ্ঠ শ্রেণি হতে দশম শ্রেণি ০৮:০০ ঘটিকা হতে ১৩:২০ ঘটিকা ও একাদশ-দ্বাদশ শ্রেণি ০৮:০০ ঘটিকা হতে ১৩:১০ ঘটিকা পর্যন্ত ক্লাস কার্যক্রম চালু থাকে।
দিবা শাখায় ১ম ও ২য় শ্রেণি ১৩:৩০ ঘটিকা হতে ১৫:৩০ ঘটিকা ও ৩য় হতে ৫ম শ্রেণি ১৩:৩০ ঘটিকা হতে ১৭:০০ ঘটিকা পর্যন্ত ক্লাস কার্যক্রম চালু থাকে।
সপ্তাহে ৬ দিন ক্লাস কার্যক্রম পরিচালিত হয়। ১ম হতে দশম শ্রেণি পর্যন্ত শনিবার হতে বুধবার পূর্ণ দিবস ও বৃহস্পতিবার অর্ধদিবস ক্লাস চালু থাকে। একাদশ ও দ্বাদশ শ্রেণি শনিবার হতে বৃহস্পতিবার পূর্ণদিবস ক্লাস কার্যক্রম চালু থাকে। স্কুল শাখার প্রতিটি শ্রেণি ৪টি সেকশন ও প্রতি সেকশনে ৬০ জন শিক্ষার্থী ভর্তি করা হয়। কলেজ শাখার বিজ্ঞান ব্যবসায় শিক্ষা শাখায় ৩টি করে ও মানবিক বিভাগে ১টি শাখা চালু আছে।
তুলাক জেলা

তুলাক জেলা আফগানিস্তানের ঘোর প্রদেশের দক্ষিণ-পশ্চিম অঞ্চলে অবস্থিত একটি জেলা। এটি অন্যান্য প্রদেশের মত একটি পাহাড়ি জেলা। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৫০,০০০ জন। জেলাটির কেন্দ্রীয় শহরের নাম হচ্ছে খাজাহা।
শহিদ বীর-উত্তম লে. আনোয়ার গার্লস কলেজ

শহীদ বীর উত্তম লেফটেন্যান্ট আনোয়ার গার্লস কলেজ ঢাকা সেনানিবাসের অভ্যন্তরে অবস্থিত একটি স্বনামধন্য শিক্ষাপ্রতিষ্ঠান। ১৯৫৭ সালে প্রতিষ্ঠিত এই প্রতিষ্ঠানটির জেএসসি, এসএসসি ও এইচএসসি পরীক্ষার ফলাফল বরাবরই অত্যন্ত ভাল। মুক্তিযুদ্ধে শহিদ হওয়া প্রথম বাঙালি সেনা অফিসার লে. মোহাম্মদ আনোয়ার হোসেনের নামানুসারে এই প্রতিষ্ঠানটির নামকরণ করা হয়।
উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে।
এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। শিক্ষার্থীদের শ্রেণীতে উপস্থিতি নিশ্চিতকরণ ও ব্যক্তিগত ও পাঠোন্নয়নের প্রতি সার্বক্ষণিক লক্ষ্য রাখেন দায়িত্বপ্রাপ্ত শ্রেণী শিক্ষকগণ।
শহীদ বীর উত্তম লেঃ আনোয়ার গার্লস কলেজটি ঢাকা সেনানিবাসের অভ্যন্তরে সৈনিক ক্লাব থেকে কচুক্ষেত সড়কে অবস্থিত।
আমবটতলা মাধ্যমিক বিদ্যালয়

আমবটতলা মাধ্যমিক বিদ্যালয় বাংলাদেশের যশোর জেলার চুড়ামনকাটি ইউনিয়নে র আমবটতলা বাজারে অবস্থিত একটি বেসরকারী বিদ্যালয়। বিদ্যালয়টি প্রতিষ্ঠিত হয়েছিল ১৯৮২ সালে। এটি যশোর জেলার ঐতিহ্যবাহী বিদ্যালয় । জ্ঞান বিজ্ঞান ও সংস্কৃতির অন্যতম তীর্থস্থান। এই বিদ্যালয়ের অনেক প্রাক্তন শিক্ষার্থী আজ দেশের বিভিন্ন সেক্টরে নিয়োজিত। বিদ্যালয়ের পার্শ্বেই কিছু দূরে অবস্থান যশোরের অন্যতম বিজ্ঞান শিক্ষা কেন্দ্র যশোর বিজ্ঞান ও প্রযুক্তি বিশ্ববিদ্যালয় । বর্তমানে বিদ্যালয়টিতে ২টি সুদৃশ্য একাডেমিক ভবন রয়েছে। এবং একটি শিক্ষক মিলনায়তন। একটি দৃষ্টি নন্দন শহীদ মিনার।
বিদ্যালয়ে শিক্ষক আছেন ২০ জন, কর্মচারী ০৫ জন।
চুড়ামনকাটি ইউনিয়নে র অন্যতম মাধ্যমিক শিক্ষা প্রতিষ্ঠান আমবটতলা মাধ্যমিক বিদ্যালয় ।
দ্য লেক আইল্ অব ইনিস্ফ্রি

"দ্য লেক আইল অব ইনিস্ফ্রি" উইলিয়াম বাটলার কর্তৃক ১৮৮৮ সালে রচিত তিনটি চতূষ্পদী অংশের বারো লাইনের একটি কবিতা, যা ১৮৯০ সালে যুক্তরাজ্যের ন্যাশনাল অবসার্ভারে প্রথমবার প্রকাশিত হয়।
ইনিস্ফ্রি আয়ারল্যান্ডের কাউন্টি স্লিগোর লাফ গিলে অবস্থিত একটি জনবসতিহীন দ্বীপ, যেখানে বাটলার তার শৈশবে একবার গ্রীষ্ম অতিবাহিত করেন। ১৮৮৮ সালে লন্ডনের ফ্লিট স্ট্রিট দিয়ে হাঁটার সময় "হঠাত্‍" শৈশব থেকে ফিরে আসা স্মৃতিকে বাটলার এই কবিতাটি লেখার অনুপ্রেরণা হিসেবে বর্ণনা করেন। তিনি লেখেন, "কৈশরে স্লিগোর ইনিস্ফ্রিতে থোরিয়ুর অনুকরণে আমার বসবাসের অকাঙ্ক্ষা ছিল, যা লাফ গিলের একটি ছোট দ্বীপ , এবং ঘরকাতুরে চিন্তা নিয়ে ফ্লিট স্ট্রিটে হাঁটার সময় আমি জলের সামান্য ঝিরঝির শব্দ শুনতে পাই এবং একটি দোকানের জানালায় এক ঝর্ণা দেখতে পাই এবং এর ফিনকি মুখে একটি বল রাখা ছিল, আর এতেই আমার হ্রদের পানির কথা মনে পড়তে শুরু করে। এই হঠাত্‍ ফিরে আসা স্মৃতি আমার কবিতা "ইনিস্ফ্রিতে," প্রতিফলিত হয় যা আমার প্রথম গীতধর্মী কবিতা এবং আমি নিজেই সূর সংযোজন করেছি।"
আইরিশ নাগরিকদের পাসপোর্টে কবিতাটি সংযুক্ত রয়েছে।
বারো লাইনের কবিতাটি তিনটি চতুষ্পদি অংশে বিভক্ত এবং এটি ইয়েটসের পূর্ববর্তী গীতি কবিতাগুলোর উদাহরণ। সম্পূর্ণ কবিতাজুড়ে শহুরে জীবনযাপন করা কবির ইনস্ফ্রিতে শান্তি খোঁজার আকাঙ্ক্ষা প্রতিফলিত হয়। ইনস্ফ্রির শান্ত ও নীরব পরিবেশের টানে কবি সেখানে ফিরে যেতে চান। তিনি মনে করেন এর মাধ্যমে তিনি শহুরে জীবনের কোলাহল ও অশান্তি থেকে নিষ্কৃতি পেতে পারেন। এই ছোট্ট দ্বীপে সন্ধ্যার বেগুনী আভা, পাখিদের গুঞ্জন, তাদের ডানা ঝাপটানোর শব্দ উপভোগ করার মাধ্যমে তিনি প্রকৃতির সাথে মিশে যেতে চান। তিনি সেখানে একটি কুটির তৈরী করতে পারেন যেখানে তিনি অনেকদিন থাকবেন। কবিতাটি ইয়টসের অন্যতম একটি জনপ্রিয় কবিতা, যা তার জীবদ্দশাতেই তূমুল জনপ্রিয়তা পায় এবং এক অনুষ্ঠানে কবিতাটি তার সম্মানে দুই হাজার (মতান্তরে দশ হাজার) বয় স্কাউট কর্তৃক আবৃতি অথবা গাওয়া হয়েছিল। প্রথম চতুষ্পদী অংশে মানুষের জৈবিক চাহিদার (খাবার এবং আশ্রয়) কথা বলা হয়েছে; দ্বিতীয় অংশে আত্মিক চাহিদার (শান্তি) কথা; এবং সর্বশেষ অংশে মানুষের আত্মার সাথে বাস্তব পৃথিবীর মিলনের কথা বলা হয়েছে (ধূসর পটভূমি)।
ভাঙ্গাবাড়ী ইউনিয়ন

ভাঙ্গাবাড়ী ইউনিয়ন বেলকুচি উপজেলার সিরাজগঞ্জ জেলা রাজশাহী বিভাগ বাংলাদেশের একটি ইউনিয়ন। মোঃ জহুরুল ইসলাম ভুইঁয়া ।
ভাঙ্গাবাড়ী ইউনিয়ন এর আয়তন ৬২৮২ একর (২৫.৭২বর্গ কিলোমিটার)।
১৯৯১ সালের বাংলাদেশর আদমশুমারী অনুযায়ী ভাঙ্গাবাড়ী ইউনিয়নের জনসংখ্যা ৪৬,৩৯১ জন। মোট জনসংখ্যার ৫৩% মহিলা এবং ৪৭% পুরুষ রয়েছে এবং ১৮ বছরের কম রয়েছে ২২,৬১৩ জন। ভাঙ্গাবাড়ী ইউনিয়নের সাক্ষরতার হার ৫০% যেখানে বাংলাদেশের সাক্ষরতার হার ৩২.৪%।
ভাঙ্গাবাড়ী ইউনিয়নের বাসিন্দাদের মাতৃভাষা বাংলা। ইসলাম ধর্ম সহ এই ইউনিয়নে ভিন্ন সংস্কৃতির লোকজন বসবাস করেন। এর মধ্যে হিন্দু সম্প্রদায়ের মানুষের বেশি। মুসলমানদের বিভিন্ন সংস্কৃতির পাশাপাশি হিন্দু ধর্মাবলম্বীদের পূজা পার্বণ সহ বিভিন্ন উৎসবের সাংস্কৃতি রয়েছে এই ইউনিয়নে।
জাতীয় ঐক্যফ্রন্ট

জাতীয় ঐক্যফ্রন্ট বাংলাদেশের একটি জাতীয় রাজনৈতিক ফোরাম। ১৩ অক্টোবর ২০১৮ সালে এক অনুষ্ঠানের মাধ্যমে বাংলাদেশের সমমনা রাজনৈতিক দলের সমন্বয়ে জাতীয় ঐক্যফ্রন্ট গঠন করার আনুষ্ঠানিক ঘোষণা দেয়া হয়। বর্তমানে এর কোন কার্যকর্ম খুঁজে পাওয়া যায় না।
২২ জানুয়ারি ২০০৭ সালের নির্বাচনকে কেন্দ্র করে ওই বছরের আগস্টে "জাতীয় ঐক্যফ্রন্ট" নামে নতুন একটি জোট গঠিত হয়েছিলো বিকল্প ধারা বাংলাদেশের প্রধান একিউএম বদরুদ্দোজা চৌধুরী নেতৃত্বে। ওই সময়ে তার সাথে জোটে যুক্ত হয়েছিলেন ড. কামাল হোসেনের নেতৃত্বাধীন জাতীয় ঐক্যমঞ্চ, নজিবুল বশর মাইজভান্ডারী’র তরিকত ফেডারেশন এবং একিউএম বদরুদ্দোজা চৌধুরীর বিকল্পধারা। আগস্টে ফ্রন্ট করলেও ডিসেম্বরে এ ফ্রন্ট থেকে বেরিয়ে যায় তরিকত ফেডারেশন। এর কিছুদিন পর বেরিয়ে যান ড. কামাল হোসেন। ২০০৮ সালের নির্বাচনের আগে বি চৌধুরী আওয়ামী লীগের সঙ্গে এক মঞ্চে উঠলেও জোটে স্থান হয়নি তার। আওয়ামী লীগ ক্ষমতায় আসার পরও দীর্ঘ দিন পর্দার অন্তরালেই ছিলেন তিনি।
২০১৮ সালে এসে জাতীয় ঐক্য প্রক্রিয়া নামে বছরখানেক চেষ্টা চালানোর পরে ১৩ অক্টোবর জাতীয় প্রেসক্লাবে সংবাদ সম্মেলনের মাধ্যমে গণফোরামের সভাপতি ও সংবিধান বিশেষজ্ঞ ড. কামাল হোসেনকে আহ্বায়ক করে জাতীয় ঐক্যফ্রন্ট নামে নতুন জোটের ঘোষণা করা হয়। এর সাথে সাথে জাতীয় ঐক্যফ্রন্ট এর নেতারা ৭ দফা দাবী এবং ১১ দফা লক্ষ্য তুলে ধরেন। তবে মতপার্থক্য থাকায় বাদ পড়ে যান জাতীয় ঐক্যফ্রন্ট এর অন্যতম উদ্যক্তা একিউএম বদরুদ্দোজা চৌধুরী ও তার দল বিকল্পধারা বাংলাদেশ।
বেগমগঞ্জ থানা

বেগমগঞ্জ থানা বাংলাদেশের নোয়াখালী জেলার অন্তর্গত বেগমগঞ্জ উপজেলার একটি থানা।
১৮৯২ সালে বেগমগঞ্জ থানা প্রতিষ্ঠিত হয়।
বেগমগঞ্জ উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম বেগমগঞ্জ থানার আওতাধীন।
দ্বন্দ্ব সমাস

যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে দ্বন্দ্ব সমাস বলে। যেমন: তাল ও তমাল= তাল-তমাল, দোয়াত ও কলম= দোয়াত-কলম। এখানে তাল ও তমাল এবং দোয়াত ও কলম- প্রতিটি পদেরই অর্থের প্রাধান্য সমস্ত পদে রক্ষিত হয়েছে।
দ্বন্দ্ব সমাসে পূর্বপদ ও পরপদের সম্বন্ধ বোঝানোর জন্য ব্যাসবাক্যে এবং, ও, আর - এই অব্যয় পদগুলো ব্যবহৃত হয়। যেমন: মাতা ও পিতা= মাতা-পিতা, বই ও খাতা= বই-খাতা, ন্যায় ও অন্যায়= ন্যায়-অন্যায়, সহজ ও সরল= সহজ-সরল, সত্য ও মিথ্যা= সত্য-মিথ্যা।
দ্বন্দ্ব সমাস আট প্রকার:
<br>১। সমার্থক দ্বন্দ্ব: কাজ ও কর্ম= কাজ-কর্ম
<br>২। বিপরীতার্থক দ্বন্দ্ব: দিন ও রাত= দিন-রাত
<br>৩। বিকল্পর্থক দ্বন্দ্ব: হার অথবা জিৎ = হার-জিৎ
<br>৪। সমাহার দ্বন্দ্ব: দুধ ও কলা= দুধ-কলা
<br>৫। মিলনার্থক দ্বন্দ্ব: চাল ও ডাল= চাল-ডাল
<br>৬। অলুক দ্বন্দ্ব: কাগজে ও কলমে= কাগজে-কলমে
<br>৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ
<br>৮। একশেষ দ্বন্দ্ব: তুমি, আমি ও সে= আমরা
বিভিন্নভাবে দ্বন্দ্ব সমাস গঠিত হয়। যেমন:
যে দ্বন্দ্ব সমাসে কোনো সমস্যমান পদের বিভক্তি লোপ পায় না, তাকে অলুক দ্বন্দ্ব বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে।
তিন বা বহু পদে দ্বন্দ্ব সমাস হলে তাকে বহুপদী দ্বন্দ্ব সমাস বলে। যেমন: সাহেব-বিবি-গোলাম, হাত-পা-নাক-মুখ-চোখ।
হরিপুর জেলা

হরিপুর (উর্দু: ہری پور) পাকিস্তান এ খাইবার পাখতুনখোয়ার হাজারা জেলার একটি অঞ্চল যা সমুদ্র পৃষ্ঠ থেকে ৬১০ মি. উপরে। ২০১৫ সালে, হরিপুর জেলা মানবসম্পদ উন্নয়নে উচ্চ স্তরে ছিল। ১৯৯১ সালে জেলা হওয়ার পূর্বে, হরিপুর অ্যাবটোবাদ জেলার একটি তেহসিলের মর্যাদাভুক্ত ছিল।
১৯৯২ সাল পর্যন্ত হরিপুরের জেলা অ্যাবটোবাদ জেলার একটি তেহসিল (উপ-বিভাগ) ছিল, তখন এটি জেলা হয়। এই জেলা চারজন নির্বাচিত এমপিএ (MPA) দ্বারা প্রাদেশিক পরিষদের প্রতিনিধিত্ব করেছিল। ঐ এমপিএদের একজন জাতীয়/ফেডারেল অ্যাসেম্বলিতে নির্বাচিত হয়।
এখন, হরিপুর জেলা তিনটি তেহসিলে বিভক্ত, এছাড়াও ৪৫ টি ইউনিয়ন কাউন্সিলে উপবিভক্ত। যার মধ্যে ১৫ টি শহর ইউনিয়ন কাউন্সিল:
এই এলাকা প্রাকৃতিক সম্পদে সমৃদ্ধ এবং দুইটি জলাধার, তারবেলা ও খানপুর বাধঁ রয়েছে। ভৌগলিকভাবে, ইহা হাজারা বিভাগের হাজারা এবং পাকিস্তানি রাজধানী ইসলামাবাদের প্রবেশপথ। 
ভৌগলিকভাবে, জেলার সীমানা উত্তরপূর্বকোণে অ্যাবটোবাদ জেলা, মানশেরা জেলা উত্তরপূর্বকোণে, দক্ষিণ-পূর্বে পাঞ্জাব, উত্তর-পশ্চিমে বানের এবং সোয়াবি পশ্চিমে। ইসলামাবাদের ফেডারেল রাজধানী জেলার দক্ষিণ দিক সংলগ্ন।
১৯৯৯ সালের আদম শুমারি অনুসারে হরিপুরের জনসংখ্যা ৬৯২,২২৮ জন। ২০০৫ সালের মধ্যে, এটি বেড়ে ৮০৩,০০০ জন হয়েছে বলে অনুমান করা হয়। শহুরে জেলাগুলোতে ১২% বাস করেন এবং বাকী ৮৮% গ্রামে বাস করেন।
চীনের স্বায়ত্তশাসিত অঞ্চল

একটি স্বায়ত্তশাসিত অঞ্চল (এআর; সরলীকৃত চীনা: 自治区; ঐতিহ্যগত চীনা: 自治區; পিনইন: জিজঝিকু) চীনের প্রথম স্তরের প্রশাসনিক বিভাগ। চীনা প্রদেশগুলির মতো, একটি স্বায়ত্তশাসিত অঞ্চলের নিজস্ব স্থানীয় সরকার রয়েছে, তবে একটি স্বায়ত্তশাসিত অঞ্চলের আধিক আইনি অধিকার রয়েছে। একটি স্বায়ত্তশাসিত অঞ্চল চীনের সংখ্যালঘু জনজাতির স্বায়ত্তশাসিত সত্তা, যা একটি সংখ্যালঘু জাতিগত গোষ্ঠীর জনসংখ্যা ওই স্বায়ত্বশাসিত অঞ্চলে তুলনামূলকভাবে সর্বোচ্চ।
অন্তর্দেশীয় মঙ্গোলিয়া স্বায়ত্তশাসিত অঞ্চল ১৯৪৭ সালে প্রতিষ্ঠিত হয়েছিল; শিনচিয়াংকে ১৯৫৫ সালে স্বায়ত্বশাসিত অঞ্চল করা হয়েছিল; ১৯৫৮ সালে কুয়াংশি ও নিংশিয়া এবং তিব্বতকে ১৯৬৫ সালে স্বায়ত্বশাসিত অঞ্চল হিসাবে ঘোষণা করা হয়। চুয়াং ও হুই জনজাতির জন্য যথাক্রমে কুয়াংশি এবং নিংশিয়াকে স্বায়ত্বশাসিত অঞ্চল হিসাবে ঘোষণা করা হলে স্থানীয় হান চীনাদের দ্বারা ব্যাপকভাবে প্রতিবাদ করেছিল, যারা প্রতিটি অঞ্চলের মোট জনসংখ্যার দুই-তৃতীয়াংশ ছিল। অন্তর্দেশীয় মঙ্গোলিয়ায় মঙ্গলদের শতকরা হার কম হলেও তাদের জন্য অন্তর্দেশীয় মঙ্গলিয়াকে শ্বায়ত্বশাসিত অঞ্চল হিসাবে ঘোষণা করা হলে, তা পরবর্তী চীনা গৃহযুদ্ধের প্রতিবাদ করার সামান্য সুযোগ দেয়।
বিঃদ্রঃ: "তৃতীয় বৃহত্তম জাতিগত গোষ্ঠী" কলামের বন্ধনীগুলিতে জাতিগত গোষ্ঠীর নাম দেওয়া হয়েছে স্বায়ত্বশাসিত অঞ্চলের নাম এবং হান লোকেদের পরে।
মাইক্রোকন্ট্রোলার

মাইক্রোকন্ট্রোলার (মাইক্রোকন্ট্রোলার ইউনিট , এমসিউ ) একটি ছোট কম্পিউটার যার মধ্যে রয়েছে একক মেটাল-অক্সাইড-সেমিকন্ডাকটার (মস) সমন্বিত বর্তনী (আইসি) চিপ। ইলেকট্রনিক প্রকৌশলে মাইক্রোকন্ট্রোলারের পদযাত্রা খুব বেশী দিনের পুরাতন নয়। মাত্র কয়েক দশক পূর্বে এর চর্চা শুরু হয়েছে। পুরাতন দিনে প্রকৌশলের অধিকাংশ প্রসেস ও প্রসেস কন্ট্রোল সিস্টেম ছিল যান্ত্রিক (Mechanical) এবং যা ছিল ব্যয়বহুল এবং কম সূক্ষতর। এই অসুবিধা দূরীকরনে অপেক্ষাকৃত অধিক সূক্ষ ও সস্তা কন্ট্রোলিং পদ্ধতি যুগের চাহিদা হয়ে দাঁড়ায়। এ চাহিদা মোকাবেলায় গবেষকগণ কন্ট্রোলিং পদ্ধতিতে যান্ত্রিক পদ্ধতির পরিবর্তে বৈদ্যূতিক পদ্ধতির অবতারণা করেন। প্রাথমিক সময়ে বৈদ্যূতিক কন্ট্রোল সিস্টেমসমূহ ডিজাইনও খুব বেশী সুবিধাজনক ছিল না। কারন প্রতিটি আলাদা প্রসেসের জন্য আলাদা বৈদ্যূতিক সার্কিট ডিজাইন করতে হতো এবং এগুলি ছিল বৃহৎ ও অত্যন্ত জটিল। তাই যুগের চাহিদানূযায়ী ধীরে ধীরে মাইক্রোকন্ট্রোলার কন্ট্রোল সিস্টেম উন্নত হয়। মাইক্রোকন্ট্রোলার কন্ট্রোল সিস্টেমের বড় সুবিধা হলো সার্কিট ডিজাইন সরল এবং একই মাইক্রোকন্ট্রোলার চীপে ভিন্ন ভিন্ন প্রোগ্রাম করে বিভিন্ন সার্কিট ডিজাইন করা যায় ফলে সিস্টেম ডিজাইনের ব্যয় কমে আসে। আজকের দিনে মাইক্রোকন্ট্রোলার বিষয়টি ইলেকট্রনিক প্রযুক্তির এক অবিচ্ছেদ্য অংশ হিসাবে গন্য তাই ইলেকট্রনিক্সের শিক্ষার্থীদের নিকট বিষয়টি খুবই গুরুত্ত্বপূর্ণ।
মাইক্রোকন্ট্রোলারে এক বা একাধিক সিপিউ (প্রসেসর কোর) মেমোরি এবং প্রোগ্রামেবল ইনপুট/আউটপুট পেরিফেরাল থাকে। 
মেমরি গঠন, প্রসেসিং ওয়ার্ডের আকার, মেমরি ডিভাইস এবং নির্দেশনা সেটের উপর ভিত্তি করে মাইক্রোকন্ট্রোলারকে নিম্নলিখিত ভাগে বিভক্ত করা যায়ঃ
প্রসেসিং ওয়ার্ডের আকারের উপর ভিত্তি করে---
মেমরি ডিভাইসের উপর ভিত্তি করে---
নির্দেশনা সেটের উপর ভিত্তি করে---
মেমরি গঠনের উপর ভিত্তি করে---
কোনো ডিভাইসের অভ্যন্তরে মাইক্রোকন্ট্রোলারের উপস্থিতি ডিভাইসকে স্মার্ট করে। নিচে মাইক্রোকন্ট্রোলারের প্রয়োগক্ষেত্র সমূহ উল্লেখ করা হলোঃ
২০০২ সালে বিশ্বে বিক্রিত সিপিইউ এর মধ্যে প্রায় ৫৫% ছিল ৮-বিট মাইক্রোকন্ট্রোলার এবং মাইক্রোপ্রসেসর।
দনিয়া কলেজ

দনিয়া কলেজ বাংলাদেশের ঢাকা শহরের একটি বেসরকারি মহাবিদ্যালয়। এটি শহরের ঢাকা-চট্টগ্রাম মহাসড়কের পাশে যাত্রাবাড়ি থানায় অবস্থিত এবং ১৯৮৪ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া জাতীয় বিশ্ববিদ্যালয়ের অধীনে স্নাতক (পাস) কোর্স, ১২টি বিষয়ে স্নাতক (সম্মান) এবং বিবিএ প্রফেশনাল কোর্স চালু আছে। ২০২৪ সালের তথ্য অনুযায়ী, এখানে মোট ৭,৯৭৭ জন শিক্ষার্থী অধ্যয়ন করছে। 
১৯৮০-এর দশকে যাত্রাবাড়ী, দনিয়া, কদমতলী, শ্যামপুর ও আশেপাশের এলাকায় উচ্চশিক্ষার উপযুক্ত শিক্ষাপ্রতিষ্ঠান না থাকায় স্থানীয় শিক্ষানুরাগীরা একটি কলেজ প্রতিষ্ঠার উদ্যোগ নেন। ১৯৮৪ সালের ২২ নভেম্বর দনিয়া এ কে হাই স্কুলে এক সভায় কলেজ স্থাপনের সিদ্ধান্ত নেওয়া হয় এবং ২৬ নভেম্বর কলেজ ভবনের ভিত্তিপ্রস্তর স্থাপন করা হয়। এ দিনটি কলেজের প্রতিষ্ঠা দিবস হিসেবে বিবেচিত হয়। ১৯৮৫ সালের ৬ ডিসেম্বর কলেজের নামফলক স্থাপন করে আনুষ্ঠানিকভাবে এর কার্যক্রম শুরু হয়। কলেজ পরিচালনার জন্য কার্যনির্বাহী, অর্থ এবং নির্মাণ কমিটি গঠন করা হয়। শুরুতে একটি টিনশেড কক্ষে ৬৭ জন শিক্ষার্থী নিয়ে কলেজের যাত্রা শুরু হয়। ধীরে ধীরে কলেজটি উচ্চ মাধ্যমিকের পাশাপাশি স্নাতক ও সম্মান পর্যায়ে শিক্ষাদানের অনুমতি লাভ করে।
১৯৯২-৯৩ শিক্ষাবর্ষে স্নাতক (পাস) কোর্স এবং ২০০০-২০০১ শিক্ষাবর্ষে স্নাতক (সম্মান) কোর্স চালু হয়। বর্তমানে ১২টি বিষয়ে সম্মান ও বিবিএ প্রফেশনাল কোর্স চালু রয়েছে। 
বর্তমানে কলেজ ক্যাম্পাসে একটি ১০ তলা, দুটি ৫ তলা এবং একটি ৮ তলা আইসিটি ভবন রয়েছে।
২০২৪ সালের তথ্যানুসারে উচ্চ মাধ্যমিক স্তরে ২৭৪২, স্নাতক (পাশ) কোর্সে ৬১৪, স্নাতক (সম্মান) কোর্সে ৪৬২১ জন মিলে মোট ৭,৯৭৭ জন শিক্ষার্থী শিক্ষাগ্রহণ করছে।
দারজাব জেলা

দারজাব জেলা আফগানিস্তানের জওজান প্রদেশের দক্ষিণ-পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তর-পূর্বে সেবারঘান জেলা, পশ্চিমে সর-ই পোল প্রদেশ এবং দক্ষিণ ও পশ্চিমে ফারিয়াব প্রদেশের সীমানা ঘিরে রেখেছে। ২০১২ সালের আদশুমারীর হিসাব অনুযায়ী জেলাটির জনসংখ্যা ছিল প্রায় ৫২,৮০০ জন এর মত। জেলাটির কেন্দ্রীয় শহরের নাম হচ্ছে দারজাব।
টিম রবিন্স

টিম রবিন্স, যার পূর্ণ নাম টিমোথি ফ্রান্সিস রবিন্স, (; জন্ম: ১৬ অক্টোবর ১৯৫৮) একজন মার্কিন অভিনেতা, চিত্রনাট্যকার, পরিচালক, প্রযোজক ও সঙ্গীতজ্ঞ। তিনি কয়েদ-নাট্যধর্মী "দ্য শশ্যাংক রিডেম্পশন" (১৯৯৪) চলচ্চিত্রে অ্যান্ডি ডুফ্রেশ চরিত্রে অভিনয়ের জন্য সর্বাধিক পরিচিত।
তার অন্যান্য উল্লেখযোগ্য চলচ্চিত্র ভূমিকা হয়ল "বুল ডারহাম" ছবিতে নিউক লালুশ, "জ্যাকব্‌স ল্যাডার" ছবিতে জ্যাকব সিঙ্গার, "দ্য প্লেয়ার" ছবিতে গ্রিফিন মিল এবং "মিস্টিক রিভার" ছবিতে ডেভ বয়েল। "দ্য প্লেয়ার" ছবিতে তার অভিনয়ের জন্য তিনি কান চলচ্চিত্র উৎসব থেকে শ্রেষ্ঠ অভিনেতার পুরস্কার এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া "মিস্টিক রিভার" চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি "ডেড ম্যান ওয়াকিং" ও "বব রবার্টস" চলচ্চিত্র পরিচালনা করেন, চলচ্চিত্র দুটি সমালোচকদের দ্বারা প্রশংসিত হয়।
২০১১ সালে তিনি "সিনেমা ভেরিট" টিভি চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৫ সালে তিনি এইচবিওর হাস্যরসাত্মক "দ্য ব্রিংক" ধারাবাহিকে পররাষ্ট্রমন্ত্রী ওয়াল্টার লারসন চরিত্রে এবং ২০১৮ সালে অ্যালান বলের নাট্যধর্মী ধারাবাহিক "হিয়ার অ্যান্ড নাউ"-এ গ্রেগ বোটরাইট চরিত্রে অভিনয় করেন।
২০১৮–১৯ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা সেপ্টেম্বর থেকে নভেম্বর ২০১৮-এ অনুষ্ঠিত হয়।
২০১৮–১৯ ওয়েস্ট ইন্ডিজ ক্রিকেট দলের বাংলাদেশ সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য বাংলাদেশ সফর করে, যা নভেম্বর থেকে ডিসেম্বর ২০১৮-এ অনুষ্ঠিত হয়।
অব্যয়ীভাব সমাস

পূর্বপদে অব্যয়যোগে নিষ্পন্ন সমাসে যদি অব্যয়েরই অর্থের প্রাধান্য থাকে অব্যয়ীভাব সমাস বলে। অব্যয়ীভাব সমাসে কেবল অব্যয়ের অর্থযোগে ব্যাসবাক্যটি রচিত হয়। যেমন: জানু পর্যন্ত লম্বিত ('পর্যন্ত' শব্দের অব্যয় 'আ')= আজানুলম্বিত (বাহু), মরণ পর্যন্ত= আমরণ।
সামীপ্য (নৈকট্য), বিপ্সা (পৌনঃপুনিকতা), পর্যন্ত, অভাব, অনতিক্রম্য, সাদৃশ্য, সম্পর্ক, সংস্পর্শ,ঊর্ধ্ব, সম্মান প্রভৃতি নানা অর্থে উপসর্গ তৎপুরুষ বা অব্যয়ীভাব সমাস হয়। যেমন:
ফয়জাবাদ জেলা (আফগানিস্তানের জেলা)

ফয়জাবাদ জেলা আফগানিস্তানের জওজান প্রদেশের পূর্ব অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটির পশ্চিমে আকছা জেলা, উত্তরে মারদিয়ান জেলা, পূর্বে বাল্‌খ প্রদেশ এবং দক্ষিণে সর-ই পোল প্রদেশের সীমানা ঘিরে রেখেছে। ২০১১ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৬,০০০ জন এর মত। জেলাটির কেন্দ্রীয় অঞ্চলের নাম হচ্ছে ফয়জাবাদ গ্রাম। এটি জেলার উত্তর অঞ্চলে অবস্থান করছে, এছাড়াও মাত্র কয়েক মাইল উত্তরে প্রধান শেবারঘান-মাজারী শরীফের রাস্তা রয়েছে।
সু অ্যান ল্যাংডন

সু অ্যান ল্যাংডন (; জন্ম: সু লুকহফ, ৮ মার্চ ১৯৩৬) হলেন একজন মার্কিন অভিনেত্রী। তিনি টেলিভিশন ধারাবাহিক "আর্নি"-এ অভিনয়ের জন্য সুপরিচিত এবং এই কাজের জন্য তিনি সেরা পার্শ্ব অভিনেত্রী বিভাগে দুটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন। এছাড়া তিনি ডজন খানেক টেলিভিশন ধারাবাহিকে অভিনয় করেছেন। তার অভিনীত উল্লেখযোগ্য কয়েকটি চলচ্চিত্র হল জিন কেলি পরিচালনায় হেনরি ফন্ডা ও গ্লেন ফোর্ডের বিপরীতে "দ্য রাউন্ডার্স" এবং এলভিস প্রেসলির "রুস্টাবাউট" ও "ফ্র্যাঙ্কি অ্যান্ড জনি"।
অভিনয়ের পাশাপাশি তিনি রেডিও সিটি মিউজিক হলে গান পরিবেশন করতেন এবং মঞ্চনাটকে অভিনয় করতেন। ১৯৬০-এর দশকে মাঝামাঝি সময়ে তিনি ব্রডওয়ে মঞ্চে সঙ্গীতনাট্য "দ্য অ্যাপল ট্রি"-এ অ্যালান আলডার বিপরীতে অভিনয় করেন। ১৯৭৬ সালে তিনি দ্য লিটল থিয়েটার অন দ্য স্কয়ারে "হেলো ডলি" নাটকে অভিনয় করেন।
ক্যামরিন ম্যানহেইম

ক্যামরিন ম্যানহেইম (; ৮ মার্চ ১৯৬১) হলেন একজন মার্কিন অভিনেত্রী। তিনি এবিসির "দ্য প্র্যাকটিস" ধারাবাহিকে অ্যাটর্নি এলিনর ফ্রুট, সিবিএসের "ঘোস্ট হুইসপারার" ধারাবাহিকে ডেলিয়া ব্যাঙ্কস, "এলভিস" মিনি ধারাবাহিক গ্লাডিস প্রেসলি এবং "পারসন অব ইন্টারেস্ট" ধারাবাহিকে "কনট্রোল" চরিত্রে অভিনয় করে খ্যাতি অর্জন করেন। "প্র্যাকটিস" ধারাবাহিকে তার কাজের জন্য তিনি নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কার অর্জন করেন। এছাড়া তিনি "এলভিস" মিনি ধারাবাহিকের জন্য একটি করে প্রাইমটাইম এমি ও গোল্ডেন গ্লোবের মনোনয়ন লাভ করেন।
ড্যানিয়েল প্যানব্যাকার

<nowiki> </nowiki>ড্যানিয়েল নিকোল প্যানব্যাকার (জন্ম ১৯ সেপ্টেম্বর, ১৯৮৭ ) একজন আমেরিকান অভিনেত্রী। তিনি কিশোরী হিসাবে অভিনয় শুরু করেন এবং ডিজনি চলচ্চিত্র "স্টক ইন দ্য উপব্বস" (২০০৪), "স্কাই হাই" (২০০৫) এবং "রিড ইট এবং ভিপ" (২০০৬) -এ তার ভূমিকা নিয়ে জনপ্রিয়তা অর্জন করেন। তার ছোট বোন কে-পানববেকার এর সাথে এইচবিও মিনিশায়ারস "এম্পায়ার ফলের" (২০০৫) এ কাজ করেন। তিনি টেলিভিশন টেলিভিশন সিরিজ "দ্য গার্ডিয়ান" (২০০৪), টেলিভিশন চলচ্চিত্র "সার্চিং ফর ডেভিড হার্ট" (২০০৫) এবং পারিবারিক কমেডি ফিল্ম "ইউস, মাইন অ্যান্ড অরস" (২) এর জন্য তিনটি তরুণ শিল্পী পুরস্কার জিতেছেন।
জামালউদ্দিন হোসেন

জামালউদ্দনি হোসেন (জন্ম: ১০ অক্টোবর ১৯৪৩ - ১১ অক্টোবর ২০২৪) একজন বাংলাদেশী চলচ্চিত্র অভিনেতা, পরিচালক ও নাট্য কর্মী। শিল্পকলায় তার অবদানের জন্য বাংলাদেশ সরকার ২০১৩ সালে তাকে একুশে পদক প্রদান করে।
হোসেন চট্টগ্রাম কলেজ ও বাংলাদেশ প্রকৌশল ও প্রযুক্তি বিশ্ববিদ্যালয়ে পড়াশোনা করেছেন। বিখ্যাত নাট্য অভিনেতা আবুল হায়াৎ তার সহপাঠী ছিলেন।
হোসেন নাগরিক নাট্য সম্প্রদায়ের সদস্য ছিলেন, যে নাট্যগোষ্ঠী ১৯৭৫ থেকে ১৯৯৫ পর্যন্ত বর্তমান ছিল। ১৯৯৭ সালে তিনি তার নিজের নাট্যগোষ্ঠী নাগরিক নাট্যাঙ্গন অনসাম্বল শুরু করেন এবং এর সাধারণ সম্পাদক হিসেবে দায়িত্ব পালন করছেন। তিনি বাংলাদেশ গ্রুপ থিয়েটার ফেডারেশনের প্রেসিডিয়াম সদস্য এবং বেতার টেলিভিশন শিল্পী সংসদের সাধারণ সম্পাদক ছিলেন।
খাঁচার ভিতর অচিন পাখি, রাজা রাণী, চাঁদ বনিকের পালা, আমি নই, বিবিসাহেব, জুগলবন্দী সহ বিখ্যাত মঞ্চ নাটকসমুহ তিনি পরিচালনা করেছেন।
জামালউদ্দিন হোসেন ১৯৭৫ সালে অভিনেত্রী রওশন আরা হোসেনের সাথে বিবাহ বন্ধনে আবদ্ধ হন। তারা উভয়ই নাগরিক নাট্য সম্প্রদায়ের শিল্পী ছিলেন, সেখানেই তাদের প্রথম পরিচয় হয়েছিল। তার ছেলে তাফসিন হোসেন তপু ক্যালগেরিস্থ মাউন্ট রয়েল বিশ্ববিদ্যালয়ে অর্থ বিষয়ের সহযোগী অধ্যাপক। 
জামালউদ্দিন হোসেন ১১ অক্টোবর কানাডার ক্যালগেরিস্থ রকভিউ হসপিটালে চিকিৎসারত অবস্থায় মৃত্যু বরণ করেন।
খানেওয়াল জেলা

খানেওয়াল জেলা (; ) পাকিস্তানের পাঞ্জাব প্রদেশে অবস্থিত একটি জেলা। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ২,০৬৮,৪৯০ জন এর মত, যার মধ্যে থেকে শহুরে বসবাসকারী জনসংখ্যা ছিল প্রায় ১৭.৪২% জন। খানেওয়াল ১২৮ মিটার উচ্চতা নিয়ে ৩০°১৮'০এন৭১°৫৫'০ই দ্রাঘিমাংশে অবস্থিত।
খানেওয়াল জেলা ৪,৩৪৯ বর্গ কিলোমিটার (১,৬৭৯ বর্গ মাইল) এলাকা জুড়ে গঠিত এবং এখানে ৪ টি তহসিল রয়েছে:
১৯৯৮ সালের আদমশুমারীর হিসাব অনুযায়ী, খানেওয়াল জেলার জনসংখ্যা ছিল প্রায় ২,০৬৮,০০ জন এর মত। ২০০৫ সালের অর্থনৈতিক জরিপে জনসংখ্যা বৃদ্ধির হার ছিল ২.৪% এবং জনসংখ্যা ছিল প্রায় ২,৩৭৬,০০০ জন। ২০১৫ সালে খানেওয়াল জেলার জনসংখ্যা ২,৯৪১,০০ জন হবে বলে ধারণা করা হয়।
১৯৯৮ সালের আদমশুমারীর হিসাব অনুযায়ী, পাঞ্জাবী ভাষায় জনসংখ্যার প্রায় ৮১% মানুষ সবচেয়ে বেশি প্রথম ভাষা বা মাতৃভাষা হিসেবে ব্যবহার করে থাকেন। এছাড়াও ৭.৮% মানুষ স্থানীয় ভাষা, ৫.৮% সরাইকি এবং ১.১% পশতু পশতু ভাষা ব্যবহার করেন।
লোধরান জেলা

লোধরান জেলা (), কিস্তানের পাঞ্জাব প্রদেশে অবস্থিত একটি জেলা। এটির রাজধানী শহরের নাম হচ্ছে লোধরান শহর। এটি নদী শতদ্রু নদীর উত্তর দিকে অবস্থিত। ভৌগোলিক অবস্থান অনুযায়ী জেলাটির সীমানা: উত্তরে বাহওয়ালপুরের দক্ষিণে অবস্থান করছে মুলতান জেলা, খানেওয়াল জেলা ও বিহারী জেলা; এছাড়াও পশ্চিমে বিহারী ও বাহওয়ালপুর জেলার সীমানা ঘিরে রেখেছে। ১৯৯১ সালে মুলতান থেকে পৃথক জেলা হিসাবে লোধরানকে আলাদা জেলা হিসেবে গঠন করা হয়। এটি পাঞ্জাব প্রদেশের সকল জেলার সর্বনিম্ন মানব উন্নয়ন সূচক বলে পরিলক্ষিত হয়। এটি একটি তুলা উৎপাদন অঞ্চল হিসেবে সুপরিচিত।
লোধরান জেলা ১,৭৯০ বর্গ কিলোমিটার এলাকা জুড়ে গঠিত এবং ৩টি তহসিল (লোধরান, কহরর পাক্কা ও দুনিয়াপুর) যেখানে ৭৩ টি ইউনিয়ন পরিষদ রয়েছে:
১৯৯৮ সালের আদমশুমারীর হিসাব অনুযায়ী, জনসংখ্যার প্রায় ৭০% মানুষ মাতৃভাষা হিসেবে সরাইকি ব্যবহার করে থাকে, এছাড়া অন্যান্য ভাষার মধ্যে পাঞ্জাবি ১৯% এবং উর্দু ৯% রয়েছে। রাজপুত সম্প্রদায়ের উল্লেখযোগ্য কিছু জনসংখ্যা পরিলক্ষিত হয়ে থাকে যারা মুলত হরিয়ানবী ভাষায় কথা বলে থাকে।
আজ তক

আজ তক একটি ভারতীয় সংবাদভিত্তিক টেলিভিশন চ্যানেল, যেটি লিভিং মিডিয়া গ্রুপের মালিকানাধীন। হিন্দি শব্দগুচ্ছ "আজ তক"- এর বাংলা করলে দাঁড়ায় "আজ পর্যন্ত"।
২০১৫ সালের নভেম্বরে অনলাইনে একটি ভিডিও ফাঁস হয়। ভিডিওতে দেখা যায়, একজন "আজ তক" প্রতিবেদক একটি শিশুকে লিকার কেনার জন্য অর্থ প্রদান করছে যাতে সে মধ্যপ্রদেশের বিজেপি মন্ত্রী কুসুম মেহদেলের বিরুদ্ধে মিথ্যা বিবৃতি দিতে পারে। বিষয়টি সাধারণ জনগণের কাছে ব্যাপকভাবে নিন্দিত হয়।
২০০৬ সালে বিবিসি ও রয়টার্স কর্তৃক যৌথভাবে পরিচালিত এক জরিপে চ্যানেলটি ভারতীয়দের মাঝে সবচেয়ে আস্থাশীল গণমাধ্যমের খেতাব পায়।
মেহেদী হাসান (সাংবাদিক)

মেহেদী রাজা হাসান (জন্ম: জুলাই ১৯৭৯) হলেন একজন ব্রিটিশ-মার্কিন রাজনৈতিক সাংবাদিক, সম্প্রচারক এবং লেখক। তাছাড়া তিনি "দ্য হাফিংটন পোস্ট" পত্রিকার যুক্তরাজ্য সংস্করণের রাজনৈতিক সম্পাদক। তিনি যুক্তরাজ্য লেবার পার্টি ও সাবেক বিরোধী দলীয় নেতা (২০১০-২০১৫ইং) র জীবনীর সহ-লেখক। তিনি "" এর যুক্তরাজ্য সংস্করণের রাজনৈতিক সম্পাদক ছিলেন। মেহেদী হাসান ইংরেজি টিভি চ্যানেল আল-জাজিরা সো: '' 'হেড টু হেড' এবং '' উপস্থাপক।
মেহেদী হাসান ২০১৫ সালে ওয়াশিংটন ডি.সি. তে আল-জাজিরা টিভি সো 'র' ফুলটাইম কাজে  যোগ দেন। তিনি ২০১৮-২০২০ইং সাল পর্যন্ত অনলাইন প্রকাশনা "" এ ডিকনস্ট্রাকটেড অডিও বার্তার হোস্ট ছিলেন। তিনি "" দি মেহেদী হাসান সো নামে দৈনিক সংবাদ সম্প্রচারের সঞ্চালক হিসেবে কাজ শুরু করেন ২০২০ সালের অক্টোবরে।
মেহেদী রাজা হাসান ১৯৭৯ সালে যুক্তরাজ্যের স্বীন্ডনে জম্মগ্রহন করেন।  তার পিতামাতা হলেন ভারত বংশোদ্ভুত।  তার পিতা ইঞ্জিনিয়ার রাজা হাসান ছিলেন হায়দ্রাবাদের অধিবাসী। তিনি ৯ই অক্টোবর ২০২০ইং সালে আমেরিকার নাগরিকত্ব লাভ করেন।
মেহেদী পড়াশুনা করেন, যেটি যুক্তরাজ্যের উত্তর-পশ্চিম লন্ডনের নর্থউড শহরের কাছাকাছি হার্টফোর্ডশায়ারের থ্রি রিভার ডিস্ট্রিক্ট এর সেন্ডি লজে অবস্থিত। তিনি অক্সফোর্ড বিশ্ববিদ্যালয়ের অধীনে দর্শন, রাজনীতি ও অর্থনীতি (পি.পি.ই) বিষয়ে পড়েন  এবং ২০০০ সালে স্নাতক ডিগ্রি লাভ করেন।
মেহদেী হাসান এল.ডব্লিউি.টি এর জনাথন ডিম্বলবাই অনুষ্ঠানের গবেষক ও পরিচালক ছিলেন। তিনি স্কাই নিউজের ব্রেকফাস্ট সো সানরাইজ এর সহকারী নির্বাহী পরিচালক হিসেবে কাজ করেন। তিনি চ্যানেল-৪ এর নিউজ এন্ড কারেন্ট অ্যাপেয়ারস্ এর সম্পাদক ছিলেন। ২০০৯ থেকে ২০১২ সাল পর্যন্ত নিউ স্টেটমেন্ট ম্যাগাজিনের রাজনীতি বিষয়ক সম্পাদক ছিলেন। পরে তিনি "" ওয়েবের রাজনৈতিক পরিচালক হন। তিনি ২০১২ সালের মে মাসে আল-জাজিরা ইংলিশ নিউজ চ্যানেলের উপস্থাপক হন।
তিনি বিভিন্ন বিতর্ক অনুষ্ঠান "" ""সহ বিবিসি'র "" ছয়বার অংশগ্রহন করেন। "ইসলাম একটি শান্তির ধর্ম" বিষয়ের উপর "" এর বিতর্ক প্রতিযোগীতায় অংশ নেন ২০১৩ সালে।
আল-জাজিরার প্রোগ্রাম "হেড টু হেড" প্রোগ্রামে তিনি বিভিন্ন দেশের বিখ্যাত ব্যক্তিদের সাক্ষাৎকার নেন। ২০১৫ইং সাল থেকে যুক্তরাস্ট্রের ওয়াশিংটন ডি.সি. থেকে সাপ্তাহিকভাবে এটি প্রচারিত হয়ে আসছে।
২০১৮ইং সালে অনলাইন প্রকাশনা "" এর অনুসন্ধানীমুলক সংবাদ 'ডিকনস্ট্রাকটেড' অডিও বার্তার হোস্ট হিসেবে কাজ শুরু করেন। তিনি এখানে নোম চম্‌স্কি, বার্নি স্যান্ডার্স ও ইলহান ওমরেরর মত খ্যাতিমান ব্যক্তিত্বদের সাক্ষাৎকার সম্প্রচার করেন। পরে তিনি ২রা অক্টোবর ২০২০ইং থেকে মার্কিন সংবাদ মাধ্যম এন.বি.সি এ ইস্টার্ন সময় ৭টায় সরাসরি সম্প্রচারিত "পিকক" এ 'দি মেহেদী হাসান সো' নামে  সাপ্তাহিক সংবাদ সঞ্চালক হিসেবে কাজ শুরু করেন। যেখানে মার্ক রাফালো, জন স্টুয়ার্ট, জন বোল্টন, কিথ এলিসন, রো খান্না, জন লেজেন্ড ও আলেজান্ড্রিয়া ওকাজিও কোর্টেজ-এর মত বিখ্যাত অতিথিরা আসেন।
মেহেদী হাসান ২০১৪ সালের জানুয়ারিতে লাভ করেন। ২০১৭ সালে ব্রাসেলসের ফ্রেন্ডস অভ ইউরোপ বিশেষজ্ঞের দ্বারা ইউরোপিয়ান ইয়ং লিডারের খ্যাতি অর্জন করেন। তিন টুইটারের জরিপে ১০০জন প্রভাবশালী ব্রিটিশের মধ্যে একজন। এছাড়া তিনি বার্ষিক বৈশ্বিক তালিকার ৫০০ প্রভাবশালী মুসলমানের মধ্যে একজন।
Hasan at the New Statesman
পূর্বাঞ্চল ক্রিকেট দল (বাংলাদেশ)

পূর্বাঞ্চল ক্রিকেট দল বাংলাদেশি ঘরোয়া ক্রিকেট টুর্নামেন্টের একটি দল, যারা বিসিএলে প্রথম-শ্রেণীর ক্রিকেট ম্যাচে অংশ নিয়ে থাকে। দলটির মালিক ইসলামী ব্যাংক বাংলাদেশ লিমিটেড। দলটি এ জন্য ইসলামী ব্যাংক পূর্বাঞ্চল নামেও পরিচিত। দলটি বাংলাদেশের পূর্বভাগ তথা, চট্টগ্রাম ও সিলেট বিভাগের প্রতিনিধিত্ব করে থাকে। দলটি বিসিএলে শুরুর মৌসুম তথা ২০১২-১৩ মৌসুম থেকে খেলে আসছে। দলটি বিসিএলে একবারও শিরোপা জিততে পারে নি।
মুলতান জেলা

মুলতান জেলা (), পাকিস্তানের পাঞ্জাব প্রদেশে অবস্থিত একটি জেলা। পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,১১৬,৮৫১ জন এর মত (১.৩১৫ মিলিয়ন যার ৪২.২% শহুরে এলাকার লোকজন) বসবাস করে থাকে। জেলাটির রাজধানী শহরের নাম হচ্ছে মুলতান নামক শহর। মুলতান জেলা ৩,৭২১ বর্গ কিলোমিটার এলাকা জুড়ে গঠিত হয়েছে।
ভৌগোলিক অবস্থান অনুযায়ী জেলাটির উত্তর ও উত্তর-পূর্বে খানেওয়াল জেলা, পূর্বে বিহারী জেলা এবং দক্ষিণে লোধরান জেলার সীমানা ঘিরে রেখেছে। চিনাব নদীটি পশ্চিম অঞ্চলে অবস্থান করছে, যেটি মুজাফফারগড় জেলাকে অতিক্রম করে।
১৯৯৮ সালের আদমশুমারীর হিসাব অনুযায়ী, সরিয়াকি ভাষায় প্রায় ৬১% জনসংখ্যার সর্বাধিক মাতৃভাষা হিসেবে ব্যবহার করে থাকেন। এছাড়াও পাঞ্জাবী ২২% এবং উর্দু ১৬% ভাষাভাষী রয়েছে।
উত্তরাঞ্চল ক্রিকেট দল (বাংলাদেশ)

উত্তরাঞ্চল ক্রিকেট দল বাংলাদেশি ঘরোয়া ক্রিকেট টুর্নামেন্টের একটি দল, যারা বিসিএলে প্রথম-শ্রেণীর ক্রিকেট ম্যাচে অংশ নিয়ে থাকে। দলটির সত্ত্ব বিক্রি না হওয়ায় দলটি বিসিবি উত্তরাঞ্চল নামেও পরিচিত। দলটি বাংলাদেশের পূর্বভাগ তথা, রাজশাহী ও রংপুর বিভাগের প্রতিনিধিত্ব করে থাকে। দলটি বিসিএলে শুরুর মৌসুম তথা ২০১২-১৩ মৌসুম থেকে খেলে আসছে। দলটি বিসিএলে একবার শিরোপা জিততে পেরেছে।
দক্ষিণাঞ্চল ক্রিকেট দল

দক্ষিণাঞ্চল ক্রিকেট দল বাংলাদেশি ঘরোয়া ক্রিকেট টুর্নামেন্টের একটি দল, যারা বিসিএলে প্রথম-শ্রেণীর ক্রিকেট ম্যাচে অংশ নিয়ে থাকে। দলটির মালিক প্রাইম ব্যাংক লিমিটেড। ফ্রাঞ্চাইজি মালিকানার জন্য দলটি প্রাইম ব্যাংক দক্ষিণাঞ্চল নামেও পরিচিত। দলটি বাংলাদেশের দক্ষিণভাগ তথা, খুলনা, ফরিদপুর ও বরিশাল বিভাগের প্রতিনিধিত্ব করে থাকে। দলটি বিসিএলে শুরুর মৌসুম তথা ২০১২-১৩ মৌসুম থেকে খেলে আসছে। দলটি বিসিএলে ছয়বারের চ্যাম্পিয়ন, যা টুর্নামেন্টে রেকর্ড।
বিহারি জেলা

বিহারি জেলা (), (), পাকিস্তানের পাঞ্জাব প্রদেশে অবস্থিত একটি জেলা। বিহারি হচ্ছে জেলাটির প্রধান রাজধানী শহর। বাংলা দেশে অনেক মানুশ রয়েছে যাদের বাড়ি বিহারে। সৈয়দপুরে প্রায় ৪০ হাজার বিহারি বসবাস করে।
বিহারি জেলাটি প্রশাসনিকভাবে ৩টি তহসিলে বিভক্ত:
এবং ৩টি উপ তহসিল রয়েছে:
১৯৯৮ সালের আদমশুমারীর হিসাব অনুযায়ী, জনসংখ্যা প্রায় ৮৩% মানুষ এর প্রথম ভাষা ছিল পাঞ্জাবি ভাষা, এছাড়াও বাকী ১১% সরাইকি এবং ৫% উর্দু ভাষাভাষী রয়েছে।
আবু নাসের খান চৌধুরী

আবু নাসের খান চৌধুরী (ডাকনাম: লেবু) একজন ভারতীয় রাজনীতিবিদ, যিনি পশ্চিমবঙ্গ রাজ্য সরকারে বিজ্ঞান ও প্রযুক্তি বিষয়ক মন্ত্রণালয়ে দায়িত্ব পালন করেছিলেন।তিনি সুজাপুরের এমএলএ হিসেবেও নির্বাচিত হয়েছিলেন। যখন কংগ্রেস মমতা বন্দোপাধ্যায়ের মন্ত্রিসভা থেকে সমর্থন প্রত্যাহার করে, তখন তিনি তার দায়িত্বে ইস্তফা দেন। ২০১৫ সালে তিনি তৃণমূল কংগ্রেসে যোগ দেন।
১৯৫১ সালে ম্যাট্রিকুলেশন এবং ১৯৫৬ সালে স্নাতক পরীক্ষায় উত্তীর্ণ হবার পর তিনি শিক্ষার জন্য দেশের বাইরে যান। তিনি যুক্তরাজ্যের লিভারপুল বিশ্ববিদ্যালয় থেকে ১৯৬৫ সালে মাস্টার্স শেষ করেন এবং সে দেশের লিস্টার বিশ্ববিদ্যালয় থেকে এমফিল করেন ১৯৭৬ সালে। ১৯৮৬ সালে তিনি সুইজারল্যান্ডের জুরিখ বিশ্ববিদ্যালয় থেকে ডক্টরেট করেন।
এটক জেলা

এটক জেলা () পাকিস্তানের পাঞ্জাব প্রদেশে অবস্থিত একটি জেলা। এটক হচ্ছে জেলাটির প্রধান রাজধানী শহর বা সদর দপ্তর।
১৯০৪ সালে এপ্রিলে জেলাটি নির্মিত হয়েছিল। এটির সাবেক নাম ছিল ক্যাম্পবেলপুর। বর্তমানে জেলাটিতে ৬টি তহসিল রয়েছে:
ভৌগোলিক অবস্থান অনুযায়ী জেলাটির উত্তরে পাঞ্জাব প্রদেশ অবস্থিত, এটক জেলার দক্ষিণে চকওয়াল, দক্ষিণে পশ্চিমে মিয়ানওয়ালী, পূর্বে রাওয়ালপিন্ডি, পূর্বে ও পশ্চিমে কোহাত, উত্তর-পশ্চিমে নওশেরা এবং উত্তরে সোয়াবি ও হরিপুর অবস্থিত।
১৯৯৮ সালের আদমশুমারীর হিসাব অনুযায়ী, জেলাটিতে প্রায় ১,২৭৪,৯৩৫ জন জনসংখ্যা ছিল; যার মধ্যে থেকে প্রায় ২০.৪৫% শহুরে বসবাসকারী ছিল। ২০০৮ সালের আনুমানিক জনসংখ্যা ১.৫৮ মিলিয়ন ছিল বলে ধারণা করে হয়েছিল।
এটক জেলার ৬টি তহসিলে বিভক্ত; যার মধ্যে মোট ৭২ টি ইউনিয়ন পরিষদ রয়েছে।
চকওয়াল জেলা

চকওয়াল জেলা (পাঞ্জাবি এবং ) পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে পাঞ্জাব প্রদেশ, দক্ষিণে চকওয়াল জেলার সীমানা ঘিরে খুশব জেলা, উত্তর-পূর্বে রাওয়ালপিন্ডি, পূর্ব দিকে ঝিলাম, পশ্চিমে মিয়ানওয়ালী এবং উত্তর-পশ্চিমে এটক জেলার সীমানা ঘিরে রেখেছে। ১৯৮৫ সালে ঝিলাম জেলা ও এটক জেলার কিছু অংশ নিয়ে জেলাটি গঠন করা হয়েছিল।
ব্রিটিশ শাসনামলে, চকওয়াল ঝিলাম জেলার একটি তহসিল হিসেবে পরিচালিত হত। ১৮৯১ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ১৬৪,৯১২ জন এর মত, যেটি ১৯০১ সালের আদমশুমারীতে গিয়ে দাড়ায় ১৬০,৩১৬ জন। এতে চকওয়াল ও ভাউনের শহরসহ মোট ২৪৮ টি গ্রাম রয়েছে।
পাকিস্তানের ১৯৯৮ সালের আদমশুমারীর হিসাব অনুযায়ী, মোট জনসংখ্যা ছিল প্রায় ১,০৮৩,৭২৫ জন, যার মধ্যে থেকে প্রায় ১২.১% ছিল শহুরে বসবাসকারী। চকওয়াল পাঞ্জাবের সবচেয়ে গ্রামীণ জেলা হিসেবে পরিচিত। ১৯৯৮ সালে সাক্ষরতার হার ছিল ৫৭%।
সালিমুল হক

সালিমুল হক (২ অক্টোবর ১৯৫২ - ২৮ অক্টোবর ২০২৩) ছিলেন একজন ব্রিটিশ বাংলাদেশি বিজ্ঞানী এবং জলবায়ু বিশেষজ্ঞ। তিনি "ইন্টারন্যাশনাল ইন্সটিটিউট ফর ইনভায়রনমেন্ট অ্যান্ড ডেভেলপমেন্ট (আইআইইডি)"-এর সিনিয়র ফেলো এবং ‘বাংলাদেশ সেন্টার ফর ক্লাইমেট চেইঞ্জ এন্ড ডেভলপমেন্টের’ পরিচালক হিসেবে দায়িত্ব পালন করেন। তিনি ২০২২ সালে বিজ্ঞান সাময়িকীতে "ন্যাচার'স ১০" জনের একজন নির্বাচিত হন।
জাতিসংঘের আয়োজনে ২০১৯ সাল পর্যন্ত যে ২৪টি জলবায়ু সম্মেলন হয়েছে তার প্রতিটিতে অংশ নিয়েছেন তিনি।
"আইআইআইডি"তে যোগদানের আগে তিনি "বাংলাদেশ সেন্টার ফর এডভান্সড স্টাডিজ" এ কর্মরত ছিলেন, যেটি ১৯৮৪ সালে প্রতিষ্ঠিত। তিনি জলবায়ু পরিবর্তন নিয়ে কাজ করে থাকেন।
জলবায়ু পরিবর্তন নিয়ে তিনি বিভিন্ন প্রতিবেদন ও নিবন্ধ প্রকাশ করেছেন। তিনি জাতিসংঘভুক্ত সংস্থা "আইপিসিসি"র সাথেও যুক্ত আছেন।
জলবায়ু পরিবর্তন বিষয়ে তার গবেষণার স্বীকৃতিস্বরূপ ২০০৭ সালে তাকে "বুর্টনি এওয়ার্ড" প্রদান করা হয়।
২০২৩ সালের ২৮ অক্টোবর তিনি ঢাকার ইউনাইটেড হাসপাতালে মৃত্যুবরণ করেন।
মোহাম্মদ আব্বাস

মোহাম্মদ আব্বাস (; জন্ম: ১০ মার্চ, ১৯৯০) পাঞ্জাবের সিয়ালকোটে জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে খান রিসার্চ ল্যাবরেটরিজের প্রতিনিধিত্ব করছেন। প্রথম-শ্রেণীর ইংরেজ কাউন্টি ক্রিকেটে লিচেস্টারশায়ারের পক্ষে খেলছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, নিচেরসারিতে ডানহাতে ব্যাটিং করে থাকেন তিনি।
সামব্রিয়ালের কাছাকাছি জাতেকি নামীয় ছোট্ট গ্রামে মোহাম্মদ আব্বাসের জন্ম। প্রথম-শ্রেণীর ক্রিকেটে প্রবেশের পূর্বে চামড়ার কারখানা ও পরবর্তীতে সিয়ালকোটের আইনি প্রতিষ্ঠানে সহযোগী হিসেবে কাজ করতেন।
২০১৫-১৬ মৌসুমে কায়েদ-ই-আজম ট্রফি প্রতিযোগিতায় অংশ নেন। ঐ প্রতিযোগিতায় সর্বমোট ৬১ উইকেট দখল করেন তিনি। ২০১৬-১৭ মৌসুমের পরবর্তী প্রতিযোগিতায় ৭১ উইকেট নিয়ে শীর্ষস্থানীয় উইকেট শিকারীতে পরিণত হন। ২০১৭-১৮ মৌসুমে সুই নর্দার্ন গ্যাস পাইপলাইন্স লিমিটেডের পক্ষে খেলেন। ঐ মৌসুমে কায়েদ-ই-আজম ট্রফিতে সাত খেলায় অংশ নিয়ে ৩৭ উইকেট পান।
জানুয়ারি, ২০১৮ সালে ইংল্যান্ডের কাউন্টি চ্যাম্পিয়নশীপে লিচেস্টারশায়ার ক্লাবের পক্ষে খেলার জন্যে চুক্তিবদ্ধ হন।
এপ্রিল, ২০১৭ সালে পাকিস্তানের টেস্ট দলের সদস্য হন। ২০১৬-১৭ মৌসুমে ওয়েস্ট ইন্ডিজ গমন করেন মোহাম্মদ আব্বাস। ২১ এপ্রিল, ২০১৭ তারিখে সাবিনা পার্কে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। নিজস্ব দ্বিতীয় বলেই ক্রেগ ব্রেদওয়েটকে আউট করেন। খেলায় তিনি তিন উইকেট পেয়েছিলেন। সিরিজের তৃতীয় টেস্টে প্রথমবারের মতো পাঁচ উইকেট লাভের কৃতিত্ব প্রদর্শন করেন।
২০১৮ সালে ইংল্যান্ড গমন করেন। মে ও জুন মাসে অনুষ্ঠিত দুই টেস্টের ঐ সিরিজ দশ উইকেট পান। প্লেয়ার অব দ্য সিরিজ মনোনীত হন তিনি। অক্টোবর, ২০১৮ সালে সংযুক্ত আরব আমিরাতে অস্ট্রেলিয়ার বিপক্ষে খেলার জন্যে মনোনীত হন। নিজস্ব দশম টেস্টেই ৫০তম উইকেটের সন্ধান পান তিনি। এরফলে, দ্রুততম সময়ে পাকিস্তানের পক্ষে যৌথভাবে ফাস্ট বোলার হিসেবে এ কৃতিত্ব দেখান। সিরিজের সর্বশেষ টেস্টের উভয় ইনিংসে পাঁচ উইকেট তুলে নিয়ে খেলায় প্রথমবারের মতো দশ উইকেট পান। এরফলে, সংযুক্ত আরব আমিরাতে প্রথম পেস বোলার হিসেবে এ কৃতিত্ব প্রদর্শনে স্বীয় সক্ষমতা দেখান।
মার্চ, ২০১৯ সালে সংযুক্ত আরব আমিরাতে অস্ট্রেলিয়ার বিপক্ষে ওডিআই সিরিজ খেলার জন্যে তাকে মনোনয়ন দেয়া হয়।
আগস্ট, ২০১৮ সালে পাকিস্তান ক্রিকেট বোর্ডের (পিসিবি) আওতায় ২০১৮-১৯ মৌসুমের জন্যে তেত্রিশজন খেলোয়াড়ের অন্যতম হিসেবে তিনি কেন্দ্রীয় চুক্তির আওতায় আসেন। আগস্ট, ২০১৮ সালে পিসিবি’র বর্ষসেরা টেস্ট খেলোয়াড়ের মর্যাদা লাভ করেন।
২০১৮ সালে আন্তর্জাতিক ক্রিকেট কাউন্সিল কর্তৃক পুরুষদের ক্রিকেটে সেরা প্রত্যাবর্তনকারী পাঁচজন ক্রিকেটারের একজনরূপে মনোনীত হন।
কোলাসিব জেলা

উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে কোলাসিব জেলা অন্যতম৷ জেলাটির জেলাসদর কোলাসিব শহরে অবস্থিত৷ এটি আয়তনের বিচারে মিজোরামের সবচেয়ে ছোটো জেলা৷
কোলাসিব জেলাতে অবস্থিত ২০১০ খ্রিষ্টাব্দে নির্মিত একটি পূর্ণাঙ্গ জলাধার হলো সেরলুই বি বাঁধ৷ অপর দুটি নির্মীয়মান জলাধার হলো,বৈরাবি বাঁধ এবং তুইরিয়াল বাঁধ৷ ২০১১ খ্রিষ্টাব্দে এই জলাধার দুটি তৈরীর অমুমোদন করা হয়৷ 
জেলাটির উত্তরে আসাম রাজ্যের কাছাড় জেলা, পূর্ব ও দক্ষিণাংশে মিজোরাম রাজ্যের আইজল জেলা অবস্থিত৷ জেলাটির দক্ষিণ পশ্চিমে(নৈঋত) মিজোরাম রাজ্যের মামিত জেলা ও উত্তর পশ্চিমে(বায়ু) আসাম রাজ্যের হাইলাকান্দি জেলা অবস্থিত৷ 
মোট জনসংখ্যা ৬৫৯৬০ (২০০১ জনগণনা) ও ৮৩৯৫৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৬ষ্ঠ৷ মিজোরাম রাজ্যের ৭.৬৫% লোক কোলাসিব জেলাতে বাস করেন৷ জেলার জনঘনত্ব ২০০১ সালে ৪৮ ছিলো এবং ২০১১ সালে তা বৃদ্ধি পেয়ে ৬১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৭.২৮%, যা ১৯৯১-২০১১ সালের ৩৫.২৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৮০৷
জেলাটির স্বাক্ষরতা হার ৯১.৩৪%(২০০১) তথা ৯৩.৫০%(২০১১)৷ পুরুষ স্বাক্ষরতার হার ৯২.৩৪%(২০০১) তথা ৯৪.৫৭%(২০১১)৷ নারী স্বাক্ষরতার হার ৯০.২২%(২০০১) তথা ৯২.৩৮% (২০১১)৷ জেলাটিতে শিশুর অনুপাত সমগ্র জনসংখ্যার ১৬.০৬%৷
জেলাটি দুটি গ্রামোন্নয়ন ব্লকে বিভক্ত, যথা
এছাড়া জেলাটিতে তিনটি লোকসভা কেন্দ্র রয়েছে যথা- তুইরিয়াল, কোলাসিব ও সেরলুই৷
শাজিয়া ওমর

শাজিয়া ওমর একজন বাংলাদেশি ঔপন্যাসিক। তার প্রথম উপন্যাস "লাইক এ ডায়মন্ড ইন দ্য স্কাই" ২০০৯ সালে পেঙ্গুইন ইন্ডিয়া এবং জুবান কর্তৃক প্রকাশিত হয়েছিল। বইটি মাদকদ্রব্যের কুফল নিয়ে লেখা। তিনি ডার্টমাউথ কলেজ এবং লন্ডন স্কুল অব ইকোনমিকসে পড়েছেন। তিনি একজন মনোবিদ ও যোগব্যায়াম প্রশিক্ষক।
আইস টুডে

আইস টুডে একটি বাংলাদেশি লাইফস্টাইল ম্যাগাজিন। ম্যাগাজিনটি ব্যবসা, ফ্যাশন, গান, ভ্রমণ, খাদ্যাভ্যাস, নারীবিষয়ক খবর প্রকাশ করে থাকে।
"আইস টুডে" ২০০৩ সালে প্রথন প্রকাশিত হয়। ম্যাগাজিনটি প্রতি মাসে প্রকাশিত হয়। ম্যাগাজিনটির মালিক আইস মিডিয়া লিমিটেড। এর প্রকাশক আবুল খায়ের লিটু। তিনি বেঙ্গল গ্যালারি অব ফাইন আর্টসের সাথেও যুক্ত আছেন। সাহিত্যিক সৈয়দ শামসুল হক ও কবি হায়াত সাইফও ম্যাগাজিনটির সাথে একসময় যুক্ত ছিলেন।
ম্যাগাজিনটি নিয়মিতভাবে ফ্যাশন, ভ্রমণ,খাদ্যাভ্যাস,গ্যাজেট প্রভৃতি বিষয় নিয়ে খবর প্রকাশ করে থাকে।
এটি বাংলাদেশের ব্যবসা, এয়ারলাইন্স, বিভিন্ন ব্র‍্যান্ড নিয়েও সংবাদ প্রকাশ করে। ম্যাগাজিনটিতে কর্মরত ব্যক্তিরা বাংলাদেশের সামাজিক ও সাংস্কৃতিক ক্ষেত্রে অবদান রেখে চলেছেন।
গীতা কাপুর

গীতা কাপুর (জন্ম: ৫ জুলাই ১৯৭৩) ভারতীয় চলচ্চিত্র (বলিউড) এবং ভারতীয় রিয়ালিটি নৃত্য প্রতিভা শোর যেমন "ডান্স ইন্ডিয়া ডান্স", "সুপার ডান্সার" এবং "ইন্ডিয়া কে মস্ত কালন্দরের" একজন অন্যতম বিচারক হিসাবে কাজ করেছেন।
গীতা তার ক্যারিয়ার শুরু করেছিলেন যখন তার ১৫ বছর বয়স ছিল, তিনি সুপরিচিত বলিউডের কোরিগ্রাফার ফারাহ খান কে যোগ দেন। পরে তিনি অনেকগুলি চলচ্চিত্রে ফারাহ খান কে সহায়তা করেছিলেন, যার মধ্যে রয়েছে কুছ কুছ হোতা হ্যায়, দিল তো পাগল হ্যায়, কাভি খুশি কাভি গাম, মোহব্বতেঁ, কাল হো না হো, ম্যায় হুঁ না ও ওম শান্তি ওম, এবং ২০০৪ সালে বম্বে ড্রিমসে কাজ করেছেন। তার পর তিনি, ফিজা (২০০০), অশোকা (২০০১-এর চলচ্চিত্র), ২০০২ সাথিয়া (চলচ্চিত্র), ২০০৭ হেই বেবি, থোড়া পেয়ার থোড়া ম্যাজিক(২০০৮), আলাদিন (২০০৯), তিস মার খান' এর "শিলা কি জাওয়ানি" সহ (২০১০), তেরে নাল লাভ হয় গয়া, (২০১১) এবং "শিরিন ফারহাদ কি তো নিকল পড়ি" (২০১২)।
সাইহা জেলা

উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে সাইহা জেলা অন্যতম৷ জেলাটির জেলাসদর সাইহা শহরে অবস্থিত৷ এটি মিজোরামে সর্বাধিক জনবিরল জেলা, যা মায়ানমারের সাথে সীমানা বণ্টন করেছে৷ জেলাটি মারা ক্ষেত্রীয় পরিষদ নামক স্বায়ত্ত্বশাসিত অঞ্চলের অন্তর্ভুক্ত৷
১৪০৫ বঙ্গাব্দে (১৯৯৮ খ্রিষ্টাব্দ) ছিম্তুইপুই জেলা থেকে সাইহা জেলাটি গঠন করা হয়৷
জেলাটির অধিকিংশ ভূভাগ ঘন অরন্যাবৃৃৃত৷ এই জেলায় অবস্থিত ৫০ কিলোমিটার বিস্তৃৃত ফংপুই জাতীয় উদ্যান উল্লেখযোগ্য৷
সাইহা জেলাটির উত্তর পশ্চিমে (বায়ু) মিজোরাম রাজ্যের লংৎলাই জেলা ও দক্ষিণ পশ্চিমে (নৈঋত) মিয়ানমার রাষ্ট্র অবস্থিত৷ সরাসরি সীমানা না থাকলেও মিজোরাম রাজ্যের লুংলেই জেলাটিও এই জেলার নিকটস্থ৷
মোট জনসংখ্যা ৬৫০৫৬(২০০১ জনগণনা) ও ৫৬৫৭৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৮ম৷ মিজোরাম রাজ্যের ৫.১৬% লোক সাইহা জেলাতে বাস করেন৷ জেলার জনঘনত্ব ২০০১ সালে ৪৪ ছিলো এবং ২০১১ সালে তা বৃদ্ধি পেয়ে ৪০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -৭.৩৪%, যা ১৯৯১-২০১১ সালের ৩৪.৮০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৯(সমগ্র) এবং শিশু(০-৬ বৎ) লিঙ্গানুপাত ৯৩২৷
জেলাটির স্বাক্ষরতা হার ৮২.৯০%(২০০১) তথা ৯০.০১%(২০১১)৷ পুরুষ স্বাক্ষরতার হার ৮৭.১২%(২০০১) তথা ৯২.৬৪%(২০১১)৷ নারী স্বাক্ষরতার হার ৭৮.৪৬%(২০০১) তথা ৮৭.৩৪% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৬%৷
সাইহা জেলা দুটি গ্রামোন্নয়ন ব্লকের সমন্বয়ে গঠিত যথা, সাইহা (সিয়াহা নামেও পরিচিত) এবং তুইপাং৷
নিজাম উদ্দিন চৌধুরী

নিজাম উদ্দিন চৌধুরী অসমের একজন রাজনীতিবিদ যিনি "সর্বভারতীয় সংযুক্ত গণতান্ত্রিক মোর্চা"র সাথে সংযুক্ত। ২০১৬ সালে আসাম বিধানসভার আলগাপুর আসন থেকে তিনি নির্বাচিত হন।
আমিনুল ইসলাম (ভারতীয় রাজনীতিবিদ, জন্ম ১৯৭২)

আমিনুল ইসলাম একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার সাথে যুক্ত। ২০১১ ও ২০১৬ সালে তিনি আসাম বিধানসভার ধিং আসন থেকে নির্বাচিত হন।
২০১৭ সালের ৬ ফেব্রুয়ারি বিধানসভায় তার দেওয়া বক্তব্য ফেসবুকে লাইভ সম্প্রচার করার জন্য তাকে ৩ দিনের জন্য বহিষ্কার করা হয়।
শামীম আরা

তিনি "পুতলি বাই নামে" জন্মগ্রহণ করেন কিন্তু পরে ছবির নাম শামীম আরা গ্রহণ করেন। তার অভিনয় কর্মজীবন ১৯৫০ এর দশকের শেষের দিক থেকে ১৯৭০ এর দশকের প্রথম পর্যন্ত ছিল। তৎকালীন পশ্চিম পাকিস্তানের (বর্তমান: পাকিস্তান) প্রথম রঙ্গিন চলচ্চিত্র নায়লা (১৯৬৫) তে তার প্রধান ভূমিকার জন্য তিনি সবচেয়ে বিখ্যাত, যেটি মুক্তি পেয়েছিল ২৯ অক্টোবর ১৯৬৫ সালে, তবে প্রথম পূর্ণদৈর্ঘ্য রঙ্গীন চলচ্চিত্রটি ছিল সঙ্গম (১৯৬৪) যা তৎকালীন পূর্ব পাকিস্তানে (বর্তমান: বাংলাদেশ) থেকে প্রযোজিত হয়েছিল এবং ২৩ এপ্রিল ১৯৬৪ সালে মুক্তি পেয়েছিল। 
১৯৬৮ সালে, তিনি তার প্রথম চলচ্চিত্র "সাইকা" (১৯৬৮) প্রযোজনা করেন, যা রাজিয়া বাটের উপন্যাস অবলম্বনে তৈরি হয়েছিল। এই চলচ্চিত্রটি বিপুল সংখ্যক দর্শকদের মন জয় করেছে বিশেষ করে পরিবারদেরকে।
১৯৭৬ সালে, প্রথমবারের মতো তিনি চলচ্চিত্র পরিচালনা করেন জিও অউর জীনেয় (১৯৭৬)। পরে তিনি তার হীরকজয়ন্তী চলচ্চিত্র মুন্ডে "বিগরে জায়েগা" (১৯৯৫) পরিচালিত করেন। অন্যান্য চলচ্চিত্র তিনি পরিচালনা করেন সেগুলো হলো "প্লেবয়" (১৯৭৮), "মিস হংকং" (১৯৭৯), মিস কলম্বো (১৯৮৪), "মিস সিঙ্গাপুর" (১৯৮৫), "লেডি স্মাগলার" (১৯৮৭), "লেডি কমান্ডো" (১৯৮৯), "আখেরি মুজরা" (১৯৯৪), "বায়তা" (১৯৯৪), "হাতী মেরে সাথী" (১৯৯৫), মুন্ডে "বিগরে জায়েগা" (১৯৯৫), হাম তো চালেয় সুসরাল (১৯৯৬)"," "মিস ইস্তানবুল" (১৯৯৬), লাভ ৯৫ (১৯৯৬), হা"ম কিসিসে কাম নাহি" (১৯৯৭), এবং পাল দো পাল (১৯৯৯)।
শামীম আরা চারবার বিয়ে করেছিলেন। তার প্রথম স্বামী (এবং সম্ভবত পৃষ্ঠপোষক) ছিলেন সরদার রিন্দ, বেলুচিস্তানের একজন বাড়িওয়ালা, যিনি গাড়ী দুর্ঘটনায় মারা যান। এরপর তিনি আগফা রঙিন চলচ্চিত্র কোম্পানির পরিচালনাকারী পরিবারের আব্দুল মজিদ ক্যারিমকে বিয়ে করেন। তাদের একটি ছেলে ছিল, সালমান মজিদ ক্যারিম (যিনি তার একমাত্র সন্তান ছিলেন), কিন্তু এই বিবাহ, বিচ্ছেদে শেষ হয়। তার তৃতীয় বিয়ে হয় ফারীদ আহমেদ এর সঙ্গে, যিনি চলচ্চিত্র পরিচালক এবং বিখ্যাত চলচ্চিত্র পরিচালক ডব্লিউ জেড আহমেদের ছেলে ছিলেন। এই বিয়েও বিচ্ছেদের মাধ্যেমে শেষ হয়ে যায়। পরে, শামীম আরা পাকিস্তানি চলচ্চিত্র পরিচালক ও লেখক দাবির-উল-হাসানকে বিয়ে করেন। ২০০৫ সাল পর্যন্ত তারা লাহোরে বসবাস করতেন, তিনি ও তার ছেলে সালমান মজিদ ক্যারিম (পূর্ববর্তী বিবাহের মাধ্যমে তার ছেলে) লন্ডনে চলে গেলে তার স্বামী পাকিস্তানে থেকে যান।
১৯ অক্টোবর ২০১০ তারিখে পাকিস্তান সফরের সময় তিনি মস্তিষ্কের রক্তক্ষরণ রোগে ভোগছিলেন এবং চিকিৎসার জন্য তিনি লন্ডনে ফিরে যান। তিনি ছয় বছর ধরে হাসপাতালে ভর্তি ছিলেন এবং তার একমাত্র পুত্র সালমান মজিদ ক্যারিমে তার যত্ন দেখাশোনা করেন, যিনি তার পিতার কাছ থেকে আগফা কালার ফিল্ম কোম্পানি উত্তরাধিকারী হওয়ার কারণে খুব ধনী ছিলেন। শামীম আরা লম্বাসময় অসুস্থ থাকার পর লন্ডনের একটি হাসপাতালে ৫ আগস্ট ২০১৬ শেষ নিশ্বাস ত্যাগ করেন। তার একমাত্র ছেলে দাফন কার্য পরিচালনা করেন এবং তাকে যুক্তরাজ্যে দাফন করা হয়েছিল।
রাযি বিশ্ববিদ্যালয়

এটি সিএফডি (কম্পিউটেশনাল ফ্লুড ডাইনামিক্স), ঝিল্লি গবেষণা, ন্যানো-বিজ্ঞান এবং ন্যানো প্রযুক্তি এবং অনেক STEM ক্ষেত্রগুলির গবেষণা কেন্দ্র। বিশ্ববিদ্যালয়টির বিজ্ঞান ও প্রকৌশল বিভাগ অনেক উচ্চ বিদ্যালয় স্নাতক ছাত্রছাত্রীদের পাশাপাশি অনেক স্নাতক বিদ্যালয় আবেদনকারীদের আকৃষ্ট করে এবং বেশিরভাগ ছাত্রছাত্রীই পশ্চিম প্রদেশ থেকে আকৃষ্ট হয় ভর্তি হওয়ার জন্য। 
বিশ্ববিদ্যালয়ের ৮ হাজারেরও উপরে শিক্ষার্থী রয়েছে, তাদের মধ্যে বেশীরভাগই স্নাতক (বিএ, বিএস), মাস্টার্স (এমএ, এমএস), এবং পিএইচডি প্রোগ্রামার রয়েছে।
কাঠ শালিক

কাঠ শালিক (বৈজ্ঞানিক নাম: "Sturnus malabaricus") শালিক পরিবারের অন্তর্ভুক্ত একটি পাখি। ভারত, বাংলাদেশ এবং দক্ষিণ-পূর্ব এশিয়ার দুর্গম বনাঞ্চল ও পাহাড়ি এলাকায় এদের দেখা পাওয়া যায়।
কাঠ শালিক ১৯ থেকে ২১ সেন্টিমিটার পর্যন্ত লম্বা হয়ে থাকে। এর বুক, পেট ও লেজের পালকের রঙ উজ্জ্বল বাদামী রঙের হয়ে থাকে। চোখ ও পা লালচে বর্ণের হয়। গলায় মালার মতো অতিরিক্ত ধূসর বর্ণের পালক দেখা যায়।
এই পাখি গাছের কোটরে গর্ত করে বাসা বানায়। এদের প্রজনন মৌসুম হচ্ছে বসন্ত থেকে বর্ষাকাল। প্রজননের সময় বাসায় তিন থেকে চারটে লম্বাটে নীলচে রঙের ডিম পাড়ে। সব ধরনের পোকামাকড় ও ফল এরা খেয়ে থাকে।
আবুল কালাম আজাদ (আসামের রাজনীতিবিদ)

আবুল কালাম আজাদ একজন ভারতীয় রাজনীতিবিদ, যিনি ২০১১ ও ২০১৬ সালে আসাম বিধানসভায় ভবানীপুর আসন থেকে এমএলএ নির্বাচিত হন।
পারাক্কাল আব্দুল্লা

পারাক্কাল আব্দুল্লা একজন ভারতীয় রাজনীতিবিদ, যিনি কুত্তিয়াদির আইন পরিষদের সদস্য। তিনি একজন ব্যবসায়ী।
২০১৬ সালে তিনি তার দলের দুই কর্মী খুনের ঘটনার পরিপ্রেক্ষিতে বিরোধীদের হত্যা করার কথা বলেন তিনি। ২০১৮ সালে যখন রাজ্যজুড়ে নিপাহ ভাইরাসের প্রাদুর্ভাব দেখা যায়, রাজ্য ভাইরাসের প্রাদুর্ভাবের প্রতিকারে ব্যবস্থা নেওয়া সত্ত্বেও তিনি মাস্ক ও গ্লাভস পরে বিধানসভায় আসেন, যা ব্যাপক সমালোচনার শিকার হয়।
কালাগলা টুনটুনি

কালাগলা টুনটুনি (বৈজ্ঞানিক নাম:Orthotomus atrogularis) পাখি বাংলাদেশ, উত্তর-পূর্ব ভারত ও দক্ষিণ-পূর্ব এশিয়ায় মিশ্র চিরসবুজ বনে দেখা যায়।
এরা লম্বায় ১২-১৩ সেন্টিমিটার হয়ে থা্কে। মাথা পাটকিলে। ঘাড়ের দুই পাশ গাঢ় ধূসর বর্ণের। পিঠ থেকে লেজ পর্যন্ত জলপাই-সবুজ এবং ডানার বাঁকানো অংশ হলুদ বর্ণের।। গলায় কালোর ওপর সাদা ছিট ছিট ও বুকে কালচে রেখা দেখা যায়।। পেটে ধূসর আভার সঙ্গে সাদা মিশ্রণ থাকে। ঠোঁট দু’পাটি আলাদা রঙের। চোখ বাদামি-কালো। যদিও স্ত্রী পাখির বর্ণে সামান্য ভিন্নতা রয়েছে, বুকে কালো রেখার অনুপস্থিতি।
এই পাখি খুব চঞ্চল স্বভাবের হয়। এরা জোড়ায় জোড়ায় থাকতে পছন্দ করে। মাটির কাছাকাছি ডালে বাসা বাঁধে এরা। 
এদের প্রধান খাবার পোকামাকড় বা কীট-পতঙ্গ। এপ্রিল থেকে সেপ্টেম্বর হচ্ছে প্রজনন মৌসুম। এ সময় এরা ৩-৪টি ডিম পাড়ে। ডিম ফুটতে সময় লাগে ১৪-১৫ দিন।
ঝিলাম জেলা

ঝিলাম জেলা (), পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ঝিলাম পাঞ্জাবের প্রাচীনতম জেলাগুলির মধ্যে একটি। এটি ১৮৪৯ সালের ২৩ মার্চ তারিখে প্রতিষ্ঠিত হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯৩৬,৯৫৭ জন, যার মধ্যে থেকে ৩১.৪৮% শহুরে বসবাসকারী ছিল। এরপর ২০০৬ সালের আদমশুমারীর হিসাব অনুযায়ী ঝিলাম জেলার জনসংখ্যা দাড়ায় ১,১০৩,০০০ জন। ঝিলাম ব্রিটিশদের কাছে এবং পরবর্তীকালে পাকিস্তান সশস্ত্র বাহিনীকে বিপুল সংখ্যক সৈন্য সরবরাহের জন্য সুপরিচিত ছিল, যার কারণে জেলাটিকে সৈন্যদের শহর বা শহীদদের এবং যোদ্ধাদের ভূমি হিসাবেও পরিচিত।
ঝিলাম জেলা এলাকা জুড়ে গঠিত, প্রশাসনিকভাবে ৪টি তহসিলে বিভক্ত করা হয়: ঝিলাম, সোহাওয়া, পিন্দ দাদান খান ও দিনা, যেটি ৫৩টি ইউনিয়ন পরিষদের মধ্যে বিভক্ত করা হয়। ঝিলাম শহর হচ্ছে জেলাটির প্রধান সদর দপ্তর বা রাজধানী শহর।
১৯৯৮ সালের আদমশুমারীর হিসাব অনুযায়ী, ঝিলাম জেলার জনসংখ্যার ছিল প্রায় ৯৩৬,৯৫৭ জন, যেখানে প্রতি বর্গ কিলোমিটারে জনসংখ্যার ঘনত্ব দাড়ায় ২৬১ জন।
সত্যজিৎ বিশ্বাস

সত্যজিৎ বিশ্বাস ভারতের পশ্চিমবঙ্গ রাজ্যের একজন রাজনীতিবিদ ছিলেন। পশ্চিমবঙ্গ বিধানসভায় দুইবার নির্বাচিত হয়েছিলেন তিনি। তিনি তৃণমূল কংগ্রেসের রাজনীতির সাথে যুক্ত ছিলেন।
২০১৯ সালের ৯ ফেব্রুয়ারি আততায়ীর গুলিতে নিহত হন তিনি।
জুলিয়েত বিনোশ

জুলিয়েত বিনোশ (; জন্ম: ৯ মার্চ ১৯৬৪) হলেন একজন ফরাসি অভিনেত্রী, চিত্রশিল্পী ও নৃত্যশিল্পী। তিনি ষাটের অধিক চলচ্চিত্রে অভিনয় করে অসংখ্য আন্তর্জাতিক পুরস্কার অর্জন করেছেন এবং বিশ্বের বিভিন্ন দেশের মঞ্চনাটকে ও চলচ্চিত্রে কাজ করেছেন। শিল্পী পরিবার থেকে আগত বিনোশ কৈশোর অভিনয়ের পাঠ গ্রহণ করে বিভিন্ন মঞ্চ নাটকে কাজ শুরু করেন। তিনি বেশ কয়েকজন ওতোর-পরিচালকের পরিচালনায় কাজ করেছেন, তন্মধ্যে রয়েছে জঁ-লুক গদারের "হেইল ম্যারি" (১৯৮৫); জাক দোইলঁর "ফ্যামিলি লাইফ" (১৯৮৫) এবং অঁদ্রে তেশিনের "রেন্দেজ-ভু" (১৯৮৫), যা দিয়ে তিনি ফ্রান্সে তারকা খ্যাতি অর্জন করেন। ফিলিপ কফম্যানের পরিচালনায় "দ্য আনবেয়ারেবল লাইটনেস অব বিয়িং" (১৯৮৮) দিয়ে তার আন্তর্জাতিক কর্মজীবনের সূচনা হয়।
তিনি স্টিভেন স্পিলবার্গের নজরে আসেন এবং তাকে "জুরাসিক পার্ক" ছবিসহ কয়েকটি ছবিতে কাজের প্রস্তাব দিলে তিনি তা ফিরিয়ে দেন এবং ক্রিস্টফ কিয়েলভ্‌স্কির "থ্রি কালারস: ব্লু" (১৯৯৩)-এ অভিনয় করেন। এই কাজের জন্য তিনি ভেনিস চলচ্চিত্র উৎসবের শ্রেষ্ঠ অভিনেত্রীর পুরস্কার ও শ্রেষ্ঠ অভিনেত্রী বিভাগে সেজার পুরস্কার অর্জন করেন। তিন বছর পর তিনি অ্যান্টনি মিনজেলার "দি ইংলিশ পেশন্ট" (১৯৯৬) ছবিতে অভিনয় করেন এবং শ্রেষ্ঠ পার্শ্ব অভিনেত্রী বিভাগে অস্কার ও বাফটা পুরস্কার অর্জনসহ ১৯৯৭ সালে বার্লিন আন্তর্জাতিক চলচ্চিত্র উৎসবের শ্রেষ্ঠ অভিনেত্রীর পুরস্কার অর্জন করেন। লাসে হালস্ত্রোমের প্রণয়ধর্মী হাস্যরসাত্মক "শকোলা" (২০০০) চলচ্চিত্রে তার কাজের জন্য তিনি শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন।
২০০০-এর দশকেও তিনি সফল ছিলেন এবং ফরাসি ও ইংরেজি দুই ভাষার মূলধারার ও আর্ট-হাউজ চলচ্চিত্রে কাজ করে যান। ২০১০ সালে তিনি আব্বাস কিয়ারোস্তামির "সার্টিফাইড কপি" ছবিতে অভিনয় করে কান চলচ্চিত্র উৎসবের শ্রেষ্ঠ অভিনেত্রীর পুরস্কার লাভ করেন। ফলে তিনি প্রথম অভিনেত্রী হিসেবে ইউরোপীয় "সেরা অভিনেত্রী ত্রি-মুকুট" (কান, বার্লিন ও ভেনিস চলচ্চিত্র উৎসবের সেরা অভিনেত্রীর পুরস্কার) অর্জন করেন।
রাওয়ালপিন্ডি জেলা

রাওয়ালপিন্ডি জেলা (পাঞ্জাবী এবং ),পাকিস্তানের পাঞ্জাব প্রদেশের উত্তর অঞ্চলে অবস্থিত একটি জেলা। জেলাটি ইসলামাবাদের রাওয়ালপিন্ডি মহানগর এলাকার অংশ হিসেবে পরিচিত। রাওয়ালপিন্ডি শহর হচ্ছে জেলাটির প্রধান সদর দপ্তর বা রাজধানী শহর।
পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,৩৬৩,৯১১ জন এর মত, যার মধ্যে থেকে শহুরে বসবাসকারী ছিল ৫৩.০৩%। এটি পাঞ্জাব প্রদেশের দ্বিতীয় বৃহত্তম শহর। ২০১০ সালে জনসংখ্যার৪.৫ মিলিয়ন হবে বলে ধারণা করা হয়েছিল। এরপর ২০১৭ সালের আদমশুমারী অনুযায়ী রাওয়ালপিন্ডি জেলার জনসংখ্যা দাড়ায় ৫,৪০৫,৬৩৩ জন।
পাকিস্তানের ১৯৯৮ সালের আদমশুমারীর হিসাব অনুযায়ী, রাওয়ালপিন্ডি জেলার জনসংখ্যার প্রথম ভাষা বা মাতৃভাষা অনুসারে নিম্নলিখিত পাওয়া যায়:
প্রধান খাদ্য হচ্ছে শস্য, গম, বার্লি, ভুট্টা, মাছ এবং ডাল।